**Marta Petrak, asistentica**

**Soba:** **F328, tel. 01/6002-315**

**Kolegiji**

1. Semantički seminar 1
2. Prevođenje uz pomoć prevoditeljskih alata
3. Konsekutivno prevođenje francuski-hrvatski

**Životopis**

            Rođena je u Zagreb 1988., gdje je završila II. opću gimnaziju. Na Filozofskome fakultetu u  Zagrebu diplomirala je 2011. godine anglistiku (lingvistički smjer) te francuski jezik i književnost (prevoditeljski smjer). Tijekom studija primala je državnu stipendiju i Stipendiju Grada Zagreba, a 2009. osvojila je Nagradu Dekana Filozofskog fakulteta za izvrsnost u studiju na studijskoj grupi Francuskog jezika i književnosti.

U privatnom je sektoru radila kao predavač poslovnoga francuskog i engleskog jezika te usmena i pismena prevoditeljica. Od srpnja do rujna 2012. stažirala je na Hrvatskom odjelu za pisano prevođenje Europskog parlamenta u Luksemburgu. U travnju 2013. sudjelovala je u programu Model European Union u Europskom parlamentu u Strasbourgu u ulozi usmenog prevoditelja. U srpnju 2013. završila je poslijediplomski sveučilišni specijalistički studij Konferencijskog prevođenja za hrvatski, francuski i engleski uz stipendiju Europske komisije. Od 2013. godine honorarni je usmeni prevoditelj za Hrvatsku radio-televiziju.

Zaposlena je na Katedri za francuski jezik Filozofskog fakulteta u Zagrebu od listopada 2014. i upisana na Poslijediplomski doktorski studij lingvistike na istom fakultetu.

  Od 12. do 19. srpnja 2015. bila je u sklopu stipendije CEEPUS-a na ljetnoj školi « Romance studies in Central Europe » pri Zavodu za romanistiku Sveučilišta u Grazu (Austrija). Iste je godine od 21. rujna do 20. listopada uz stipendiju francuske vlade ostvarila istraživački boravak na Sveučilištu Paris IV-Sorbonne (Francuska)

Popis izlaganja i znanstvenih radova nalazi se na sljedećoj poveznici: <https://www.bib.irb.hr/profile/32785>